
				R E F E R A T  D E  A P R O B A R E 
pentru modificarea și completarea Actului constitutiv al Societății ZARAND BRAD T.P.L. S.R.L.


Având în vedere necesitatea asigurării bunei funcționări și a cadrului legal corespunzător de guvernanță corporativă la nivelul societății de transport public local subordonată Consiliului Local al Municipiului Brad, am inițiat prezentul proiect de hotărâre pentru modificarea și completarea Actului constitutiv al Societății ZARAND BRAD T.P.L. S.R.L.
S.C. ZARAND BRAD T.P.L. S.R.L. a fost înființată prin Hotărârea Consiliului Local nr. 119/2025, modificată prin Hotărârea Consiliului Local nr. 131/2025. 
Pentru funcționarea în condiții optime a organelor de conducere ale societății și conformarea la prevederile legislației în vigoare privind guvernanța corporativă a întreprinderilor publice, în conformitate cu prevederile art. 29^1 alin. (1) din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, Asociația de Dezvoltare Intercomunitară de Transport Public Local ZARAND, având calitate de autoritate tutelară, a transmis, Agenției pentru Monitorizarea și Evaluarea Performanțelor Întreprinderilor Publice (A.M.E.P.I.P.) propuneri pentru ocuparea funcției de  administratori provizorii.
Prin adresele nr. 12032/12.08.2026, nr. 12514/28.08.2026 și, respectiv, nr. 13019/03.09.2026, A.M.E.P.I.P. a transmis acordul favorabil în urma evaluării candidaților propuși pentru posturile de administratori provizorii, respectiv domnii ZAHARIE Victor - Gheorghe, FĂRĂU Horia - Liviu și LUNGU Gabriel - Ioan.
Ulterior, Adunarea Generală a Asociaților S.C. ZARAND BRAD TPL S.R.L. a adoptat Hotărârea nr. 3/21.09.2026 prin care a numit administratorii provizorii, a stabilit mandatul acestora și nivelul indemnizațiilor brute (900 lei/lună pentru administratorii provizorii neexecutivi, respectiv 9.000 lei/lună pentru administratorul provizoriu executiv), conform prevederilor O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și ale H.G. nr. 639/2023 pentru aprobarea Normelor metodologice de aplicare a O.U.G. nr. 109/2011.
Pentru punerea în aplicare a celor stabilite și alinierea Actului constitutiv al societății la noua structură de conducere provizorie și la cadrul normativ actualizat, este necesară modificarea și completarea Actului constitutiv al Societății ZARAND BRAD T.P.L. S.R.L. și împuternicirea Primarului Municipiului Brad pentru semnarea acestuia în numele și pe seama asociatului majoritar.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.	
     În susţinerea propunerii mele invoc prevederile art. 5, art. 7, art. 8^1, art. 113 lit. m), art. 191,  art. 194 alin. (1) lit. b) și lit. d), art. 197 alin. (1), art. 204 din Legea societăților nr. 31/1990, republicată, cu modificările și completările ulterioare, ale art. 2 pct. 2, lit. b), pct. 3 lit. c), pct. 21, pct. 26, art. 3 , art. 25, art. 28, art. 29^4 și art. 37  din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, ale Hotărârii Guvernului României nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice, ale art. 129 alin. (1), alin. (2) lit. a), lit. d) alin. (3), lit. d), lit. e), alin. (7) lit. k), lit. n), alin. (14) și  art. 132 din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, actualizată, cu modificările și completările ulterioare.

